অলকা নন্দিতা    মাংসের চেয়ে মাছ অধিক প্রিয় ছিল আমার। হোস্টেল থেকে বাড়ি ফিরলেই নানা পদের মাছ রাঁধতেন মা। মায়ের জাদুমাখা হাতের রান্না আমরা সকলে চেটেপুটে খেতাম। বাবাও আমাদের মতো। এখন মাছ খেতে ভয় পাই। মাছের একটি কাঁটা বিঁধে আছে বহুকাল ধরে।    সবুজ আমার প্রিয় রঙ। বর্ষায় পাহাড় সবুজ শাড়ি পরে ঠায় দাঁড়িয়ে থাকে প্রিয়জনের অপেক্ষায়। মঙ্গল প্রদীপ জ্বেলে রাজবন বিহারে অদ্রিবালিকারা বর্ষাগীত গায়। ভান্তের মন্ত্রেও বর্ষিত হয় একান্ত  অভিলাষ।    আসাম বস্তিতে চলে জলের উৎসব। মাঠে চরা শূকরগুলো ফোঁস ফোঁস করে বর্ষার ঘ্রাণ নেয়। আজ মিলবার দিন_ সবুজে সবুজে মেলাবার দিন।    পাহাড় থেকে রানীরহাটে নামতেই সবুজে আটকে থাকে চোখ দূরভাষে সবুজ বলেছিল, আমাদের একবার দেখা হোক।